,,ბავშვიანი ოჯახების ეკონომიკური გაძლიერების“ ქვეპროგრამა

“ბავშვიანი ოჯახების ეკონომიკური გაძლიერების” ქვეპროგრამა ითვალისწინებს ქალაქ ქუთაისში რეგისტრირებული და მცხოვრები ბავშვიანი ოჯახებისათვის გრძელვადიან მხარდაჭერას, რომელიც მოიცავს პროგრამის მონაწილე ოჯახების ეკონომიკურ გაძლიერებას და პოზიტიური მშობლობის ტრენინგ-კურსებს. კერძოდ;

 თითოეული ოჯახის მხარდაჭერა განხორციელდება, მომსახურების ან/და საქონლის/პროდუქტის შესყიდვის სახით, შემდეგი მიზნებისთვის: პროფესიული გადამზადება/სტაჟირება დასაქმებისთვის, შემოსავლების მომტანი საქმიანობის წამოწყება (მათ შორის თვითდასაქმების ხელშეწყობა სოფლის მეურნეობის ან სხვა სფეროში), ინვენტარის შეძენა თვით-დასაქმება/დასაქმებისთვის და სხვა საჭიროებისამებრ (ოჯახების მხარდაჭერა განისაზღვრება არაუმეტეს 5000 ლარის ოდენობით).

 ქვეპროგრამაში ჩართვის მიზნით ბავშვიანი ოჯახები უნდა აკმაყოფილებდეს ქვემოთ ჩამოთვლილი კრიტერიუმებიდან სულ მცირე ორს:

 სოციალურად დაუცველი ბავშვიანი ოჯახების მონაცემთა ერთიან ბაზაში დაფიქსირებული 120 001-მდე სარეიტინგო ქულის მქონე პირები;

 გაღარიბების მაღალი რისკის წინაშე კრიზისულ მდგომაროებაში მყოფი ბავშვიანი ოჯახები;

 ერთ-ერთი მშობელი, რომელიც დამოუკიდებლად ასრულებს მშობლის ფუნქციებს;

ოჯახები, რომლებსაც ჰყავთ სუსტი თანადგომის ქსელი;

 ბავშვიანი ოჯახები, სადაც ერთი მშობელი კანონთან კონფლიქტშია.

 ქვეპროგრამაში ჩართვის მიზნით განცხადებები მიიღება 16 ივნისის ჩათვლით, ქალაქ ქუთაისის მუნიციპალიტეტის მერიის სოციალურ საკითხთა სამსახურში / მის: დუმბაძის ქ. N61/.